**ΑΠΟΣΠΑΣΜΑ**

από το πρακτικό της με αριθμ**. 5/2022**

 συνεδρίασης του Συμβουλίου της Τοπικής Κοινότητας Κοπανού

Αριθμός απόφασης**: 07/2022**

Θέμα: Εισήγηση για γνωμοδότηση της Τοπικής Κοινότητας Κοπανού επί της πρόθεσης του Δήμου Ηρωικής Πόλης Νάουσας για την αγορά ή μη του κληροτεμαχίου με αριθμό κτηματολογίου 1086 από την οριστική διανομή του αγροκτήματος «Άνω Κοπανός» του έτους 1934»

 Στον Κοπανό σήμερα 15 Οκτωβρίου του έτους 2022 ημέρα Σάββατο και ώρα 18:00 μ.μ συνήλθε σε συνεδρίαση μέσω τηλεφώνου το συμβούλιο της τοπικής κοινότητας Κοπανού Δήμου Νάουσας μετά την υπ΄ αριθμ. 16020 / 11-10-2022 πρόσκληση του Προέδρου της τοπικής κοινότητας Κοπανού,

ΠΑΡΟΝΤΕΣ ΑΠΟΝΤΕΣ

Χαβιαρόπουλος Βασίλειος Πρόεδρος κανείς

Γατουρτζίδης Αβραάμ

Φωτιάδης Σωτήριος

Δούμος Αθανάσιος

Στογιάννης Χρήστος

 Διαπιστώθηκε η νόμιμη απαρτία, δηλαδή σε σύνολο πέντε (5 ) μελών βρέθηκαν παρόντα

πέντε (5) μέλη.

 Ο Πρόεδρος εισηγούμενος το πρώτο θέμα της ημερήσιας διάταξης ενημέρωσε το συμβούλιο για το υπ ΄αρ. 15197/3-10-2022 έγγραφο της Δ/νσης Υπηρεσίας Δόμησης , τμ. Κτηματολογίου και Δημοτικές Περιουσίας με θέμα: «Εισήγηση για γνωμοδότηση της Τοπικής Κοινότητας Κοπανού επί της πρόθεσης του Δήμου Ηρωικής Πόλης Νάουσας για την αγορά του κληροτεμαχίου με αριθμό κτηματολογίου 1086 από την οριστική διανομή του αγροκτήματος «Άνω Κοπανός» του έτους 1934» ΣΧΕΤ. : Θα πρέπει να γνωμοδοτήσουμε με την λήψη σχετικής απόφασης για την αγορά ή μη του κληροτεμαχίου με αριθμό κτηματολογίου 1086 από την οριστική διανομή του αγροκτήματος «Άνω Κοπανός» του έτους 1934, ιδιοκτησίας Ίντου Δήμητρας σύμφωνα με το, με αριθμό 912/18-5-2022 συμβόλαιο του συμβολαιογράφου Νάουσας Παύλου Παπαϊωάννου, κατά τις διατάξεις του άρθρου 191 του Κώδικα Δήμων και Κοινοτήτων(Ν 3463/2006) . Το κληροτεμάχιο με αριθμό κτηματολογίου 1086 από την οριστική διανομή του αγροκτήματος «Άνω Κοπανός» του έτους 1934, καταλαμβάνεται μαζί με τα κληροτεμάχια 1087 και 1088 από τον παλαιό χώρο υγειονομικής ταφής απορριμμάτων της Τοπικής Κοινότητας Κοπανού της Δημοτικής Ενότητας Ανθεμίων του Δήμου Ηρωικής Πόλης Νάουσας . Το κληροτεμάχιο με αριθμό κτηματολογίου 1087 από την οριστική διανομή του αγροκτήματος «Άνω Κοπανός» του έτους 1934, αποτελεί ιδιοκτησία του Δήμου Ηρωικής Πόλης Νάουσας σύμφωνα με τα, με αριθμό 1450/14-10-1989 & 17565/26-2-2002 συμβόλαια αγοράς ακινήτου της άλλοτε συμβολαιογράφου Νάουσας Ζωής Ζαχαριάδου-Δολδούρη, τα οποία μεταγράφηκαν στα βιβλία μεταγραφών του Υποθηκοφυλακείου Νάουσας στους τόμους ΝΒ, ΟΘ και τους αριθμούς 352 και 973 αντίστοιχα . Το κληροτεμάχιο με αριθμό κτηματολογίου 1088 από την οριστική διανομή του αγροκτήματος «Άνω Κοπανός» του έτους 1934, αποτελεί ιδιοκτησία του Δήμου Ηρωικής Πόλης Νάουσας σύμφωνα με την, με αριθμό ΔΓ/13376/27-9-1975 απόφαση του Νομάρχη Ημαθίας η οποία μεταγράφηκε στα βιβλία μεταγραφών του Υποθηκοφυλακείου Νάουσας στον τόμο ΣΓ και τον αριθμό 820 . Ο πρώην χώρος υγειονομικής ταφής απορριμμάτων της Τοπικής Κοινότητας Κοπανού της Δημοτικής Ενότητας Ανθεμίων του Δήμου Ηρωικής Πόλης Νάουσας ο οποίος έχει αποκατασταθεί, διαμορφωθεί και περιφραχθεί από το έτος 2012, περιλαμβάνει τα παραπάνω αναφερόμενα κληροτεμάχια όπως αυτά αποτυπώνονται στο τοπογραφικό διάγραμμα του τοπογράφου μηχανικού Σπύρου Γιαννάκη(Spiro Janagi) . Συνεπώς είναι αδύνατο να επιστραφεί στην ιδιοκτήτρια προκειμένου αυτή να μπορεί να προβεί στην εκμετάλλευσή του . Κατόπιν των παραπάνω εκτεθέντων ο Δήμος Ηρωικής Πόλης Νάουσας προτίθεται να προβεί στην αγορά του κληροτεμαχίου με αριθμό κτηματολογίου 1086 από την οριστική διανομή του αγροκτήματος «Άνω Κοπανός» του έτους 1934, ιδιοκτησίας Ίντου Δήμητρας κατά τις διατάξεις του άρθρου 191 του Κώδικα Δήμου και Κοινοτήτων(Ν. 3463/06) όπως αυτό τροποποιήθηκε και ισχύει . Για τον λόγο αυτό παρακαλείται η Τοπική Κοινότητα Κοπανού να γνωμοδοτήσει επί της πρόθεσης του Δήμου Ηρωικής Πόλης Νάουσας για την αγορά του προαναφερόμενου τεμαχίου .

**Νομοθεσία**

**Ν.3463/2006**

 **Άρθρο 191** 1. Οι διατάξεις του άρθρου 186 εφαρμόζονται αναλόγως για την αγορά ιδιωτικών ακινήτων εκ μέρους των Δήμων και των Κοινοτήτων. Ειδικά στην περίπτωση αγοράς ακινήτου, όπου σύμφωνα με την παράγραφο 6 του άρθρου 186 του Κώδικα Δήμων και Κοινοτήτων απαιτείται η εκτίμηση της αγοραίας αξίας του από το Σώμα Ορκωτών Εκτιμητών ως προϋπόθεση για την κατάρτιση της σύμβασης μεταβίβασης της κυριότητας, το Δημοτικό ή Κοινοτικό Συμβούλιο, με απόφαση του που λαμβάνεται με την πλειοψηφία επί του συνόλου των μελών του, μπορεί να κρίνει ότι το ακίνητο αυτό είναι το μόνο κατάλληλο για την εκπλήρωση δημοτικού ή κοινοτικού σκοπού και να αποφασίσει την απευθείας αγορά. Όπου, όμως, δεν προβλέπεται η εκτίμηση της αγοραίας αξίας του ακινήτου κατ’ άρθρο 186 παρ. 6 του ΔΚΚ, τότε η κρίση περί του ότι το ακίνητο είναι το μόνο κατάλληλο, καθώς και η απόφαση για την απευθείας αγορά, λαμβάνονται με πλειοψηφία των 2/3 των μελών του Δημοτικού ή Κοινοτικού Συμβουλίου – ΑΝΤΙΚ. ΤΗΣ ΠΑΡ. 1 ΤΟΥ ΑΡΘΡΟΥ 191 ΜΕ ΤΗΝ ΠΑΡ. 12 ΤΟΥ ΑΡΘΡΟΥ 20 ΤΟΥ Ν. 3731/08, ΦΕΚ-263 Α/23-12-08 [Τέλος Τροποποίησης]

**Ν.3852/2010**

**Άρθρο 83**

Αρμοδιότητες συμβουλίου κοινότητας άνω των τριακοσίων (300) κατοίκων

1. Το συμβούλιο κοινότητας άνω των τριακοσίων (300) κατοίκων ασκεί τις ακόλουθες αρμοδιότητες, εντός των ορίων της κοινότητας:

α) εκφράζει γνώμη και διατυπώνει προτάσεις προς το δημοτικό συμβούλιο, για την εκτέλεση νέων έργων εντός της κοινότητας, καθώς και για τη συντήρηση και τη λειτουργία των έργων που έχουν εκτελεστεί,

[Αρχή Τροποποίησης]«β) εισηγείται ποια έργα και δράσεις θα εκτελεστούν στην κοινότητα, από το ποσοστό των κεντρικών αυτοτελών πόρων που προορίζονται για επενδυτικές ανάγκες του δήμου, που της αναλογούν, σύμφωνα με την παράγραφο 4Α του άρθρου 259,» - ΑΝΤΙΚ. ΤΗΣ ΠΕΡ. Β ΤΗΣ ΠΑΡ. 1 ΤΟΥ ΑΡΘΡΟΥ 83 ΜΕ ΤΗΝ ΠΑΡ. 9Ε ΤΟΥ ΑΡΘΡΟΥ 5 ΤΟΥ Ν. 4623/19, ΦΕΚ-134 Α/9-8-19 [Τέλος Τροποποίησης]

γ) μεριμνά για την καλή κατάσταση του δικτύου εσωτερικής και αγροτικής οδοποιίας της κοινότητας, εποπτεύοντας τις εργασίες συντήρησης και υποβάλλοντας προς την τεχνική υπηρεσία, διά του αρμόδιου αντιδημάρχου, σχετικό υπόμνημα όπου αναγράφεται το είδος των εργασιών, ο τόπος και ο χρόνος που έγιναν αυτές,

δ) μεριμνά για την καθαριότητα των κοινόχρηστων χώρων και συνεργάζεται με την αρμόδια υπηρεσία του δήμου για την καλή τήρηση αυτής,

ε) λαμβάνει μέτρα για την άμεση αποκατάσταση των ζημιών επείγοντος χαρακτήρα στα δίκτυα ύδρευσης και αποχέτευσης και σε εξαιρετικές περιπτώσεις αναθέτει την εκτέλεση των εργασιών αποκατάστασης ζημιών μικρής κλίμακας εάν από την καθυστέρηση αποκατάστασης δημιουργείται άμεσος κίνδυνος για την επαρκή υδροδότηση της κοινότητας, ενημερώνοντας εγγράφως για το λόγο αυτόν τον αρμόδιο αντιδήμαρχο ή τον πρόεδρο της ΔΕΥΑ,

στ) μεριμνά για την αποκατάσταση ζημιών και την καλή λειτουργία του δικτύου δημοτικού φωτισμού και συνεργάζεται γι’ αυτό με την αρμόδια υπηρεσία του δήμου,

ζ) μεριμνά για την καλή κατάσταση και την ασφάλεια των εγκαταστάσεων των παιδικών χαρών και συνεργάζεται με τον υπεύθυνο λειτουργίας των παιδικών χαρών του δήμου,

η) μεριμνά για την εύρυθμη λειτουργία, τη συντήρηση και την ευταξία του κοιμητηρίου της κοινότητας, προεγκρίνει την κατασκευή οικογενειακών τάφων και λοιπών ταφικών μνημείων και εκδίδει τις άδειες για την παράταση ταφής και την ανακομιδή οστών,

θ) καταγράφει τα μέσα και το ανθρώπινο δυναμικό που μπορεί να συμβάλει στην αντιμετώπιση φυσικών καταστροφών και έχει την ευθύνη της ομάδας πυρασφάλειας της κοινότητας. Για την κατάρτιση του σχεδίου πρόληψης πυρκαγιών και άλλων φυσικών καταστροφών συνεργάζεται με τα αρμόδια όργανα του δήμου, ενώ, κατά τη διάρκεια επιχειρήσεων αντιμετώπισης πυρκαγιών ή φυσικών καταστροφών τίθεται στη διάθεση των αρμοδίων αρχών,

ι) είναι υπεύθυνο για την προστασία της δημοτικής περιουσίας στα όρια της κοινότητας και έχει καθήκον να αναφέρει αμελλητί στον δήμαρχο ή στον αρμόδιο αντιδήμαρχο ζημίες ή προσβολές των ιδιοκτησιακών δικαιωμάτων του δήμου,

ια) μέλη του συμβουλίου της κοινότητας συμμετέχουν στη διοίκηση κληροδοτήματος με έδρα την κοινότητα που ασκούν τα καθήκοντά τους, στις περιπτώσεις που προβλέπεται, σύμφωνα με το ν. 2539/1997 ή την πράξη σύστασής του, η συμμετοχή μελών τοπικού συμβουλίου ή μελών του δημοτικού συμβουλίου δήμου ο οποίος καταργείται με τον παρόντα νόμο,

ιβ) στις περιπτώσεις όπου ο δήμος είναι ο αρμόδιος φορέας λειτουργίας, σύμφωνα με την παρ. 17 του άρθρου 2 και την παρ. 1 του άρθρου 26 του ν. 4497/2017 (Α΄ 171), προτείνει, ως προς την κοινότητα, τους χώρους λειτουργίας των λαϊκών αγορών, τις θέσεις όπου επιτρέπεται η άσκηση υπαίθριου στάσιμου εμπορίου, η λειτουργία εμποροπανηγύρεων, χριστουγεννιάτικων αγορών και γενικά οι υπαίθριες εμπορικές δραστηριότητες, καθώς και τους χώρους στάθμευσης οχημάτων. Οι αποφάσεις του συμβουλίου της κοινότητας για τις περιπτώσεις αυτές, λαμβάνονται με την απόλυτη πλειοψηφία των μελών του και αποστέλλονται στην επιτροπή ποιότητας ζωής, προκειμένου να διαμορφώσει την εισήγησή της προς το δημοτικό συμβούλιο για την έκδοση των προβλεπόμενων σχετικών τοπικών κανονιστικών αποφάσεων.

ιγ) προωθεί τον εθελοντισμό και συνεργάζεται με ομάδες εθελοντών για την εξυπηρέτηση των αναγκών της κοινότητας.

[Αρχή Τροποποίησης]«ιδ. αποφασίζει για την παράταση ωραρίου λειτουργίας μουσικής.» - ΠΡΟΣΘ. ΠΕΡ. ΙΔ ΣΤΗΝ ΠΑΡ. 1 ΤΟΥ ΑΡΘΡΟΥ 83 ΜΕ ΤΗΝ ΠΑΡ. 7 ΤΟΥ ΑΡΘΡΟΥ 5 ΤΟΥ Ν. 4623/19, ΦΕΚ-134 Α/9-8-19 [Τέλος Τροποποίησης]

2. Το συμβούλιο της κοινότητας διατυπώνει, επίσης, γνώμη και προτάσεις, είτε με δική του πρωτοβουλία είτε κατόπιν παραπομπής από τα αρμόδια όργανα του δήμου, σχετικά με τα ακόλουθα θέματα:

α) τις υπηρεσιακές μονάδες του δήμου, για τις οποίες συντρέχουν δυνατότητες λειτουργίας τους στην κοινότητα, με κριτήριο ότι θα συμβάλουν στην καλύτερη εξυπηρέτηση των δημοτών και στην ανάπτυξη της περιοχής,

**β) την αξιοποίηση των ακινήτων του δήμου, που βρίσκονται στην κοινότητα, την κάθε μορφής εκμίσθωση ή παραχώρηση εκτάσεων εντός των ορίων αυτής, καθώς και την εκποίηση, εκμίσθωση, δωρεάν παραχώρηση χρήσης, ανταλλαγή και δωρεά, περιουσιακών εν γένει στοιχείων του δήμου που βρίσκονται στα όρια της κοινότητας.**

γ) την πολεοδομική ανάπτυξη και ανάπλαση της περιοχής,

δ) τη συντήρηση των δημοτικών και αγροτικών οδών, τη συντήρηση, καθαριότητα και λειτουργία των πλατειών, δημοτικών αλσών, κήπων, υπαίθριων χώρων αναψυχής και γενικά όλων των κοινόχρηστων και κοινωφελών χώρων της περιοχής της κοινότητας,

ε) την κυκλοφορία και τη συγκοινωνία της περιοχής της κοινότητας,

στ) την προστασία του φυσικού και πολιτιστικού περιβάλλοντος, την αναβάθμιση της αισθητικής περιοχών, καθώς και για την καθαριότητα αυτών,

ζ) την προστασία της δημόσιας υγείας και την προστασία των κατοίκων από την ηχορρύπανση,

η) την περισυλλογή και εν γένει τη μέριμνα για τα αδέσποτα ζώα,

θ) τη διοργάνωση πολιτιστικών εκδηλώσεων και γενικότερα την ανάπτυξη της περιοχής της κοινότητας σε πολιτιστικά, πνευματικά και κοινωνικά θέματα,

ι) τη μέριμνα για την υγεία, την πρόνοια και την παροχή κοινωνικών υπηρεσιών και γενικά τη φροντίδα ώστε η λειτουργία και ανάπτυξη της περιοχής της κοινότητας, να αποβλέπει στην καλύτερη εξυπηρέτηση των κατοίκων της,

ια) την εύρυθμη λειτουργία των δημοτικών ιδρυμάτων, δημοτικών νομικών προσώπων, εκπαιδευτικών ιδρυμάτων, δημοτικών επιχειρήσεων και γενικότερα των παρεχόμενων υπηρεσιών στην περιφέρεια της κοινότητας,

ιβ) την τροποποίηση των ορίων της κοινότητας,

ιγ) την εξέταση γενικών ή ειδικών προβλημάτων που αφορούν τους κατοίκους και την περιφέρεια της κοινότητας, ιδίως αστέγων και ευπαθών ομάδων του πληθυσμού της περιοχής της,

ιδ) την αξιοποίηση των τοπικών πόρων της περιοχής της κοινότητας.

3. Τα συμβούλια των κοινοτήτων άνω των τριακοσίων (300) κατοίκων ασκούν και τις αρμοδιότητες του προέδρου των κοινοτήτων έως και τριακοσίων (300) κατοίκων, που προβλέπονται στo άρθρο 82 του παρόντος.» - ΑΝΤΙΚ. ΤΟΥ ΑΡΘΡΟΥ 83 ΜΕ ΤΟ ΑΡΘΡΟ 84 ΤΟΥ Ν. 4555/18, ΦΕΚ-133 Α/19-7-18 - (Με το άρθρο 92 του Ν. 4555/18, ΦΕΚ-133 Α/19-7-18, ορίζεται ότι : “Οι διατάξεις του Κεφαλαίου Ε΄ (άρθρα 68-92) ισχύουν από τη δημοτική περίοδο που αρχίζει μετά την έναρξη ισχύος του παρόντος (ν. 4555/18)). – ΕΙΧΕ ΤΡΟΠΟΠΟΙΗΘΕΙ ΜΕ ΤΗΝ ΠΑΡ. 3 ΤΟΥ ΑΡΘ. 78 ΤΟΥ Ν. 4182/13, ΦΕΚ-185 Α/10-9-13 (ΙΣΧΥΣ ΔΥΟ ΜΗΝΕΣ ΑΠΟ ΤΗ ΔΗΜΟΣΙΕΥΣΗ ΤΟΥ Ν. 4182/13 ΣΤΗΝ ΕτΚ (ΗΜΕΡΟΜΗΝΙΑ ΔΗΜΟΣΙΕΥΣΗΣ 10-9-13)) [Τέλος Τροποποίησης]

 Ύστερα από τα ανωτέρω θα πρέπει να γνωμοδοτήσουμε σχετικά:

 Το Συμβούλιο αφού έλαβε υπόψη τα ανωτέρω και ύστερα από διαλογική συζήτηση:

 **ΑΠΟΦΑΣΙΖΕΙ ΟΜΟΦΩΝΑ:**

 Γνωμοδοτεί θετικά επί της πρόθεσης του Δήμου Ηρωικής Πόλης Νάουσας για την αγορά του κληροτεμαχίου με αριθμό κτηματολογίου 1086 από την οριστική διανομή του αγροκτήματος «Άνω Κοπανός» του έτους 1934» . Εισηγείται το θέμα σύμφωνα το άρθρο 83 του Ν 3852/2010 όπως τροποποιήθηκε και ισχύει, προς το Δημοτικό Συμβούλιο Νάουσας προκειμένου αυτό να αποφασίσει σχετικά .

Η απόφαση αυτή έλαβε **α/α 7/2022**

Για το παραπάνω θέμα συντάχθηκε το παρών πρακτικό και υπογράφεται ως εξής:

 Ο Πρόεδρος Τα μέλη

Υπογραφή όπως στην αρχή Υπογραφή όπως στην αρχή

 ΑΚΡΙΒΕΣ ΑΠΟΣΠΑΣΜΑ

 Ο ΠΡΟΕΔΡΟΣ

 Χαβιαρόπουλος Βασίλειος